Lav et referat af nedenstående tekst:

Tekst:
Der var mødt mange mennesker op for at sige farvel til den unge kvinde Mia Skadhauge Stevn, der ikke blev mere end 22 år. I kirken var der reserveret 300 pladser bare til pårørende. Selve ceremonien i kirken foregik med salmer, læsninger fra bibelen og jordpåkastelse af kisten. Det var sognepræst fra Farsø, Troels Laursen, der stod for bisættelsen. Kom ikke hjem efter bytur Mia Skadhauge Stevn blev dræbt efter en bytur i Jomfru Ane Gade i Aalborg lørdag 5. februar. To mænd er sigtet for drabet, som har skabt stor opmærksomhed omkring tryghed i nattelivet. Mange nordjyder har følt sig berørte og sendt blomster og hilsner til de pårørende, både på de sociale medier og på stedet, hvor Mia sidst blev set i live, ved Netto på Vesterbro. Der har også flere steder i landet været afholdt mindeceremonier for Mia Skadhauge Stevn. - Vores guldklump Mias familie og kæreste  har ikke ønsket at udtale sig til pressen. Men de oplyste tidligere på ugen om bisættelsen i en dødsannonce i Nordjyske. Her skrev de blandt andet: - Vores elskede Mia er pludselig taget fra os. - Vores lille pige, søster og kæreste. Vores guldklump. Vi elsker dig og savner dig.

Referat:
Den unge sygeplejerske-studerende blev fredag bisat i Budolfi Kirke i Aalborg.